Sent Fransisas (upė)
Sent Fransisas (angl. St. Francis River 'Šv. Pranciškaus upė') – upė Jungtinėse Amerikos Valstijose, Misūrio ir Arkanzaso valstijų teritorijose; Misisipės kairysis intakas. Prasideda granitiniuose Sent Fransiso kalnuose pietryčių Misūryje. Teka į pietus Ozarko plynaukštės pakraščiu. Vidurupyje sudaro Arkanzaso–Misūrio sieną. Žemupyje teka Misisipės lyguma, smarkiai vinguriuoja, sudaro daug senvagių. Įteka Misisipėn kiek šiauriau Helenos. Upės baseine plėtojama žemdirbystė. Vidurupyje sudarytas Vapapelo tvenkinys (nuo 1941 m.). Kadangi Ozarko plynaukštėje iškrinta daug kritulių, Sent Fransisas po liūčių smarkiai paplūsta. 1960 m. sudaryta nutekamųjų kanalų sistema, skirta sumažinti vandens perteklių. Pagrindiniai miestai prie upės – Farmingtonas, Marked Tri.